  Виталий Пронин Толон Россилэн Президентэз Владимир Путин пресс-конференцизэ ортчытӥз. Журналистъёс солы тазалыкез утён сярысь уно юанъёс сётъязы. В. Путин конференция дыръя Президент пусйиз макем трос лэсьтӥське коронавирусэз вормон понна, но нимысьтыз пусйиз волонтёръёсты. — Волонтёръёс борды итӥськизы университетъёсысь дышетӥсьёс, бадӟым курсъёсысь студентъёс. Соослэн юрттэменызы врачъёслэн ужзы кӧня ке капчигес луиз, — вераз В. Путин. Удмуртиын 2-тӥ арзэ ини «Огъя Россия» партилэн «ПоддЕРжка» но «МедПоддержка» акциоссыз ужало. Сӥзьыл 190-лэсь трос волонтёръёс больницаосын пыронын температура мертазы, регистратураосын пукизы, врачъёсты вызовъёсы асьсэ машинаосынызы нуллӥзы. Сергей Захаров Теги: волонтёръёс медподдержка  